Roy Scheider

Roy Richard Scheider (1932–2008) var en amerikansk skuespiller. Han huskes spesielt fra filmen Haisommer.

Han medvirket i 90 film- og tv-produksjoner i løpet av karrieren.

 Bakgrunn 
Scheider var sønn av Anna S. (født Crosson) og Roy Bernhard Scheider, som var bilmekaniker. Hans mor hadde irsk-katolsk bakgrunn og hans far hadde tysk-protestantisk bakgrunn. Han har en datter med eks-kona Cynthia Scheider, samt en datter og en sønn med sin andre kone Brenda King. Hans eneste sønn, Christian Scheider, er også skuespiller.

Han studerte drama både ved Rutgers University og Franklin and Marshall College. Etter det var han tre år i United States Air Force, før han på 1960-tallet opptrådte med the New York Shakespeare Festival, hvor han blant annet vant en OBIE Award i 1968. Han var før sin skuespillerkarriere en aktiv sportsutøver og drev både med baseball og boksing. Fra 1946 til 1949 konkurrerte han i boksing på amatørnivå.

 Skuespillerkarriere 
Scheider filmdebuterte i skrekkfilmen The Curse of the Living Corpse (1964). Han hadde siden fremtredende roller i filmer som blant annet Klute (1971), Brennpunkt New York (1971), Jaget vilt (1972) og Politiets harde kjerne (1973). I 1975 fikk han rollen som Politisjef Martin Brody i Steven Spielbergs Haisommer (1975). Han hadde deretter sentrale roller i Maratonmannen (1976) og Sorcerer (1977) før han gjentok rollen som Brody i Haisommer 2 (1978). Deretter spilte sentrale roller i All That Jazz (1979), Blue Thunder (1984) og 2010: Året vi får kontakt (1984). I 1990-årene ble hans filmroller mindre markante, men en kan nevne hans medvirking i den politiske thrilleren Den fjerde krigen (1990), Russlands hus (1991), Romeo Is Bleeding (1993) og Regnmakeren (1997). Hans siste film var som hovedrolleinnehaver i den britiske thrilleren Iron Cross (2009).

Scheider tv-debuterte i en gjesterolle i serien The Edge of Night (1962). I perioden 1993–1995 spilte han hovedrollen som Kaptein Nathan Bridger i science-fiction-serien SeaQuest DSV. Han medvirket også i flere tv-filmer, blant annet Jacobo Timerman: Prisoner Without a Name, Cell Without a Numbe (1983), hvor hans kone spilles av Liv Ullmann. Filmen ble utgitt på video i Norge rundt 1984 under tittelen Ukjent fange. Andre notable tv-filmer er Tiger Town (1983) og RKO 281 (1999). Han har utover dette hatt gjesteroller i serier som Love of Life (1965–1966), The Secret Storm (1967), N.Y.P.D. (1968), Cannon (1971), The Seventh Scroll (1999), Lov og orden: New York (2007), samt fem episoder av Third Watch i 2002.

Scheider scenedebuterte 1961 i rollen som Mercutio i en New York Shakespeare Festival produksjon av Romeo and Julie. Etter et lengre opphold returnerte han til scenen i New York i 1980, hvor han ble lagt merke til Harold Pinters Betrayal – en opptreden som innbrakte ham en Drama League Award.

Scheider skulle opprinnelig spille rollen som Michael i Hjortejegeren (1978), men droppet den for å gjenta rollen som Brody i Haisommer 2.

Roy Scheider døde av benmargskreft i 2008, 75 år gammel.

 Priser og nominasjoner 
Scheider har blitt nominert til Oscar to ganger, første gang i 1972 for sin innsats i Brennpunkt New York og andre gang i 1980 for sin innsats som den Bob Fosse-lignende hovedpersonen i All That Jazz. Han ble for sistnevnte film også nominert til en Golden Globe og en BAFTA Awards.

 Filmografi 
 Film 
 The Curse of the Living Corpse (1964) – Philip Sinclair 
 Paper Lion (1968) (Ukreditert rolle)
 Stiletto (1969) – Bennett 
 Puzzle of a Downfall Child (1969) – Mark 
 Loving (1970) – Skip Geiser
 Klute (1971) – Frank Ligourin 
 Brennpunkt New York (1971) – Det. Buddy Russo
 Jaget vilt (1972) – Lenny
 Attentatet (1972) – Michael Howard 
 Politiets harde kjerne (1973) – Buddy
 Haisommer (1975) – Politisjef Martin Brody 
 Sheila Levine Is Dead and Living in New York (1975) – Sam Stoneman
 Maratonmannen (1976) – Agent Henry 'Doc' Levy
 Fryktens lønn(1977) – Jackie Scanlon / "Juan Dominguez" 
 Haisommer 2 (1978) – Politisjef Martin Brody
 Siste omfavnelse (1979) – Harry Hannan 
 All That Jazz (1979) – Joe Gideon 
 I ly av mørket (1982) – Doctor Sam Rice 
 Blue Thunder (1983) – Officer Frank Murphy 
 2010: Året vi får kontakt (1984) – Dr. Heywood Floyd 
 Mishima: A Life in Four Chapters (1985) (fortellerstemme)
 The Men's Club (1986) – Cavanaugh, tidligere profesjonell baseball-stjerne
 52 Pick-Up (1986) – Harry Mitchell 
 Cohen and Tate (1988) – Cohen 
 Listen to Me (1989) – Charlie Nichols 
 Night Game (1989) – Mike Seaver 
 Den fjerde krigen (1990) – Oberst Jack Knowles
 Russlands hus (1990) – Russel
 Naken lunsj (1991) – Doctor Benway
 Romeo is Bleeding (1994)
 The Peacekeeper (1996) – President Bob Baker
 Plato's Run (1997) – Senarkian
 Executive Target (1997) – President Carlson
 The Myth of Fingerprints (1997) – Hal
 Regnmakeren (1997) – Wilfred Keeley
 The Rage (1997) – John Taggart
 The Definite Maybe (1997) – Eddie Jacobsen
 Better Living (1998) – Tom Heath
 The White Raven (1998) – Tom Heath
 Evasive Action (1998) – Enzo Marcelli
 Chain of Command (2000) – President Jack Cahill
 Falling Through (2000) – Earl
 Daybreak (2000) – Stan Marshall
 The Doorway (2000) – Professor Lamont
 Time Lapse (2001) – Agent La Nova (rett på video)
 The Good War (også kjent som Texas 46) (2002) – Oberst Gartner 
 Angels Don't Sleep Here (2002) – Mayor Harry Porter 
 Citizen Verdict (2003) – Guvernør 'Bull' Tyler 
 Red Serpent (2003) – Hassan 
 Dracula II: Ascension (2003) – Cardinal Siqueros (rett på video) 
 The Punisher (2004) – Frank Castle Sr.
 Dracula III: Legacy (2005) – Cardinal Siqueros (rett på video)
 Love Thy Neighbor (2005) – Fred
 If I Didn't Care (2007) – Linus Boyer
 Chicago 10 (2007) (Dokumentarfilm) (stemme)
 The Poet (2007) – Rabbi
 The Shark Is Still Working (2007) (Dokumentarfilm) (fortellerstemme)
 Dark Honeymoon (2008)
 Iron Cross (2009) TV 
TV-film
 Lamp at Midnight (1966)
 To Be Young, Gifted, and Black (1972)
 Assignment: Munich (1972) 
 Jacobo Timerman: Prisoner Without a Name, Cell Without a Number (1983)
 Tiger Town (1983) 
 Somebody Has to Shoot the Picture (1990) 
 Wild Justice (1993) 
 Money Play$ (1997) 
 RKO 281 (1999) 
 Diamond Hunters (2001) 
 King of Texas (2002)

TV-serier
 Love of Life – Jonas Falk (1965–1966)
 SeaQuest DSV – Captain Nathan Bridger (47 episoder, 1993–1995)
 The Seventh Scroll – Grant Schiller (miniserie)
 Third Watch – Fyodor Chevchenko (5 episoder, 2002)

 Referanser 

 Eksterne lenker 



Kategori:Skuespillere fra USA
Kategori:Boksere fra USA
Kategori:Personer fra Orange i New Jersey